LIETUVOS RESPUBLIKOS APLINKOS MINISTRAS

Į S A K Y M A S

DĖL LIETUVOS RESPUBLIKOS APLINKOS MINISTRAS 2002 M. BALANDŽIO 16 D. ĮSAKYMO NR. 184 „DĖL STATYBOS TECHNINIŲ REGLAMENTŲ STR 1.01.06:2002 „YPATINGI STATINIAI“ IR STR 1.01.07:2002 „NESUDĖTINGI (TARP JŲ LAIKINI) STATINIAI“ PATVIRTINIMO“ PAKEITIMO

2005 m. vasario 28 d. Nr. D1-118

Vilnius

Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597; 2004, Nr. 73-2545) 8 straipsnio 5 dalimi ir Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.2 punktu,

Pakeičiu Lietuvos Respublikos aplinkos ministro 2002 m. balandžio 16 d. įsakymu Nr. 184 „Dėl statybos techninių reglamentų STR 1.01.06:2002 „Ypatingi statiniai“ ir STR 1.01.07:2002 „Nesudėtingi (tarp jų laikini) statiniai“ patvirtinimo“ (Žin., 2002, Nr. 43-1639; 2004, Nr. 88-3250) patvirtinto statybos techninio reglamento STR 1.01.06:2002 „Ypatingi statiniai“ 1 priedo 2 lentelės 8 punkto 2 skiltį ir išdėstau ją taip:

„Oro uostai (aerodromai): kilimo ir tūpimo takai su dirbtine danga; riedėjimo takai su dirbtine danga; peronas su dirbtine danga; pirminių ir antrinių apžvalgos radiolokatorių (PSR, SSR) statiniai; perdavimo radijo centrų statiniai; aerodromų skrydžių valdymo bokštai; regioninio skrydžių valdymo centro pastatas; automatizuotų skrydžių valdymo sistemų statiniai.“.

APLINKOS MINISTRAS	ARŪNAS KUNDROTAS